Wat ek gaan wordOns kinders praat soms baie Oor wat ons elk sal wees Eendag as elkeen groot is – Ons praat ons amper hees. Gertruida – sy’s die oudste – Sê sy gaan later trou Met die hoofdorpskonstabel Wat hierlangs toesig hou. Klein Teuns wil tiers gaan doodskiet – Sy rekker’s nog sy skat; En as jy van gevaar praat, Dan sê hy net: “Ag, wat.” Johannes word skoolmeester, Geeneen so fluks soos hy Om lui seuns met die rottang Eksamens deur te kry. Sus Miem – sy kry musiekles Vyf dae in die week – Wil met haar stem gaan geld maak Om in die bank te steek. Servaas wil net gaan werskaf – Soos hy vandag al doen – Met motors en met fietse Van allerlei fatsoen. Ek self – ek is die kleinste En algar noem my Koos – As ek eers later groot is, Dan word ek ‘n matroos. En reis rondom die wêreld Op ‘n driemasterskip Na eilande in die Suidsee Van k’ral in plaas van klip; Kom huis toe met ‘n lading Van goud en spesery, Om daarna op die plaas hier Skatryk by Ma te bly.